ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1995 για προοδευτική κατάργηση ορισμένων ποσοτικών περιορισμών που εφαρμόζονται κατά την εισαγωγή ορισμένων προϊόντων ΕΚΑΧ (95/251/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3285/94 του Συμβουλίου της 22ας Δεκεμβρίου 1994 για το κοινό καθεστώς εισαγωγών (1), και ιδίως το άρθρο 23,

την πρόταση της Επιτροπής,

Εκτιμώντας:

ότι το άρθρο 26 του κανονισμού (ΕΚ) αριθ. 3285/94 ορίζει ότι οι λοιποί εθνικοί περιορισμοί που εφαρμόζονται σε προϊόντα της συνθήκης ΕΚΑΧ καταργούνται βαθμιαία βάσει των διατάξεων της συμφωνίας για την ίδρυση του Παγκόσμιου Οργανισμού Εμπορίου (ΠΟΕ) 7 ότι το Βασίλειο της Ισπανίας εφαρμόζει, εδώ και πολλά χρόνια, ένα καθεστώς ποσοτικών περιορισμών κατά την εισαγωγή ορισμένων προϊόντων ΕΚΑΧ καταγωγής τρίτων χωρών 7 ότι πρόκειται για περιορισμούς που εφαρμόζονται σε προϊόντα που υπάγονται στους κωδικούς ΣΟ 2701 11, 2701 12 90 και 2701 19 7 ότι ο κανονισμός (ΕΚ) αριθ. 3285/94 υιοθετήθηκε λαμβάνοντας υπόψη τις διεθνείς υποχρεώσεις της Κοινότητας και, ιδίως, εκείνες που απορρέουν από τη συμφωνία για την ίδρυση του ΠΟΕ 7 ότι, πράγματι, η συμφωνία για τα μέτρα διασφάλισης, που περιλαμβάνεται στο παράρτημα ΙΑ της προαναφερθείσας συμφωνίας, επιβάλλει τη βαθμιαία κατάργηση των μέτρων, του τύπου που εφαρμόζονται από το Βασίλειο της Ισπανίας, που δεν περιλαμβάνονται στις διατάξεις της ΓΣΔΕ 1994 και σε εκείνες του άρθρου ΧΙΧ 7 ότι, βάσει της συμφωνίας για τα μέτρα διασφάλισης, η κατάργηση αυτή μπορεί να γίνει σύμφωνα με χρονοδιάγραμμα που κοινοποιείται στην επιτροπή για τα μέτρα διασφάλισης κατά τη διάρκεια περιόδου που δεν υπερβαίνει τα τέσσερα έτη και η οποία υπολογίζεται από την ημερομηνία έναρξης της ισχύος της συμφωνίας για τον ΠΟΕ 7 ότι, συνεπώς, η διαδικασία της κατάργησης πρέπει να ολοκληρωθεί το αργότερο στις 31 Δεκεμβρίου 1998 7 ότι η Επιτροπή κοινοποίησε, στις 2 Μαρτίου 1995, τους εν λόγω εθνικούς περιορισμούς στην επιτροπή για τα μέτρα διασφάλισης και ότι θα πρέπει τώρα να κοινοποιηθεί στην επιτροπή αυτή, πριν από την 1η Ιουλίου 1995, το χρονοδιάγραμμα της κατάργησής τους 7 ότι, για το σκοπό αυτό, θα πρέπει να υιοθετηθούν τα κατάλληλα μέτρα για να καθοριστεί αυτό το χρονοδιάγραμμα καθώς και οι λεπτομέρειες της κατάργησης με τον καθορισμό των ετησίων ποσοτήτων στις οποίες οι ισπανικές αρχές μπορούν να περιορίσουν τις εν λόγω εισαγωγές, προβλέποντας συγχρόνως μια βαθμιαία αύξηση αυτών των εισαγωγών ενόψει της απευλευθέρωσής τους στο τέλος μιας περιόδου κατάργησης που θα μπορούσε να τελειώσει στις 31 Δεκεμβρίου 1997,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι εθνικοί περιορισμοί που εφαρμόζονται από το Βασίλειο της Ισπανίας στις εισαγωγές καταγωγής τρίτων χωρών που υπάγονται αντίστοιχα στους κωδικούς ΣΟ 2701 11, 2701 12 90 και 2701 19, καταργούνται το αργότερο στις 31 Δεκεμβρίου 1997.

Το παράρτημα της παρούσας απόφασης αναφέρει τις ετήσιες ποσότητες στις οποίες το Βασίλειο της Ισπανίας θα μπορεί να περιορίσει την εισαγωγή των προϊόντων που αναφέρονται σ' αυτό κατά τη διάρκεια της προαναφερθείσας περιόδου.

Άρθρο 2

Το Βασίλειο της Ισπανίας καταλογίζει στις ποσότητες του 1995 τις άδειες που έχουν ήδη εκδοθεί στην ημερομηνία έναρξης της ισχύος της παρούσας απόφασης.

Άρθρο 3

Η παρούσα απόφαση απευθύνεται στο Βασίλειο της Ισπανίας.

Η παρούσα απόφαση αρχίζει να ισχύει την ημέρα της κοινοποίησής της.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

ΠΑΡΑΡΤΗΜΑ

>ΘΕΣΗ ΠΗΝΑΚΑ>